Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 549/11/4404	Nové Zámky, 18.1.2013
EEČ : 2-33-5-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.9.2011, spisová značka 2 Pv 549/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 13.08.2011, v čase asi o 17.00 h, v reštaurácii Mlyn v XXXXX, využil nepozornosť obsluhujúceho čašníka a z barového pultu odcudzil firemnú peňaženku s hotovosťou vo výške 500,-- € a z miesta činu ušiel, cestou vybral z peňaženky 360,-- € a peňaženku zahodil, týmto konaním spôsobil poškodenej spoločnosti Sihoť Centrum, s. r. o., XXXXX, škodu vo výške 375,-- €.

Uznesením prokurátora Okresnej prokuratúry XXXXX zo dňa 22.9.2011, spisová značka 2 Pv 549/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresnej prokurátorky v Nových Zámkoch sp. zn. 2 Pv 549/11 zo dňa 20.09.2011, ktoré nadobudlo právoplatnosť dňa 14.11.2011, bolo podľa § 216 odsek 1 Trestného poriadku podmienečne zastavené trestné stíhanie proti obvinenému XXXXX pre prečin krádeže podľa § 212 odsek 1 Trestného zákona, ktorého sa dopustil na tom skutkovom základe, že  dňa 13.08.2011, v čase asi o 17.00 h, v reštaurácii Mlyn v XXXXX, využil nepozornosť obsluhujúceho čašníka a z barového pultu odcudzil firemnú peňaženku s hotovosťou vo výške 500,-- € a z miesta činu ušiel, cestou vybral z peňaženky 360,-- € a peňaženku zahodil, týmto konaním spôsobil poškodenej spoločnosti Sihoť Centrum, s. r. o., XXXXX, škodu vo výške 375,-- €.

Súčasne podľa § 216 odsek 2 Trestného poriadku bola obvinenému určená skúšobná doba  v trvaní 1 rok, ktorá uplynula dňa 14.11.2012.
	
Po uplynutí skúšobnej doby boli do spisu zabezpečené podklady potrebné pre rozhodnutie o osvedčení obvineného.

	Obvinený je v mieste trvalého bydliska hodnotený pozitívne. Dosiaľ súdne trestaný nebol, nemá záznam v evidencii priestupkov.

Je teda možné konštatovať, že v danom prípade boli splnené všetky zákonné podmienky pre rozhodnutie o tom, že sa obvinený osvedčil.

	S poukazom na vyššie uvedené odôvodnenie bolo potrebné rozhodnúť tak, ako je to opísané vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka